NaiveNeuron/SloPal huggingface dataset:
Danko, Andrej, predseda NR SR (2019-02-12):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 52 programu, je to prvé čítanie o návrhu skupiny poslancov na vydanie zákona, ktorým sa mení zákon č. 595/2003 Z. z. o dani z príjmov (tlač 1292). Spravodajcom je člen výboru pre financie a rozpočet poslanec Uhrík. Prosím ho, aby uviedol hlasovanie. Nový Uhrík prichádza? (Reakcia na príchod poslanca Jurzycu ako spravodajcu.) (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 1292.)
Tomáš, Erik, poslanec NR SR (2021-09-22):
Ďakujem pekne, pán predsedajúci. Pán Dostál, ja už poznám vašu kariéru naozaj od á po zet a nebudem sa už vracať k tomu, čo hovorili moji predrečníci, vy ste neuveriteľný politický chameleón a vy vždy hovoríte tak, ako to vyhovuje práve vám a hlavne strane, ktorú zastupujete – už ani neviem, ktorú v poradí – v poslaneckom klube. A naozaj, čo sa týka legislatívy, tak si ju vykladáte, ako som povedal, tak, ako to v danej dobe vyhovuje vám a vašej strane. Ešte si všetci pamätáme, ako ste tu kritizovali a vyskakovali ako čertík z krabičky pri každom skrátenom legislatívnom konaní. Len vám chcem povedať taký údaj, že za predchádzajúce volebné obdobia boli skrátené legislatívne konania, za každé jedno, 25 a v januári už táto vláda, táto vládna koalícia mala 70, už ani neviem, koľko je ich teraz. Ale, samozrejme, toto teraz nie je problém, pretože teplé miestečko v parlamente hreje, že, pán Dostál. Ale ja sa už tomu ohýbaniu, respektíve tým zmenám, neustálym zmenám názorov, to je normáln, ako tie ženy majú niekedy návaly, tak vy to máte ako v pravidelnom čase tieto zmeny názorov v legislatíve, nechcem venovať, pretože, pán Dostál, povedzme si na rovinu, vám teraz toto osobne neuveriteľne vyhovuje. Aj rozhodnutie Ústavného súdu, aj výklad rokovacieho poriadku, pretože to nie je o legislatíve, pán Dostál, vy predsa nechcete to referendum, vy ste osobne povedali, že aj keby to referendum bolo úspešné, tak vy nebudete rešpektovať názor ľudí. A toto je to vaše, toto je to usvedčenie vás priamo z týchto vecí, že len kľučkujete. A viete, čo je ešte najsmiešnejšie, pán Dostál? Že vy opäť zastupujete klub SaS, ktorý má priamo v programe, svojom volebnom programe napísané, že chcú zmeniť, chcete zmeniť ústavu tak, aby bolo referendum zákonné, respektíve záväzné pre poslancov. A vy napriek tomu... (Prerušenie vystúpenia časomerom.)
Kollár, Boris, predseda NR SR (2021-11-24):
... pán podpredseda ma tu zabáva a potom stratím... (Smiech v sále.) Ospravedlňujem sa. Stratil som líniu. Tak ešte raz.
B. Bugár, podpredseda NR SR: (2005-09-22):
Ďalším bodom je prvé čítanie o návrhu poslanca Národnej rady Slovenskej republiky Roberta Kaliňáka na vydanie zákona o zvýšení výsluhových príspevkov a výsluhových dôchodkov zo sociálneho zabezpečenia policajtov a vojakov v roku 2005 (tlač 1262). Pán poslanec, nech sa páči, môžete odôvodniť váš návrh.
Blaha, Ľuboš, podpredseda NR SR (2024-01-10):
Pani poslankyňa Ingrid Kosová, nech sa páči.
Goga, Pavol, poslanec NR SR (2011-09-14):
Ďakujem za slovo. Pán poslanec, je mi jasné, prečo odvádzate pozornosť od hlavnej témy, a to je téma odvolávania pani predsedníčky vlády. Skôr by som očakával, že budete ju obhajovať, ale ani v jednom slove ste sa o tom nezmienili, ani ste sa tomu nevenovali. Z toho mi vyplýva, že súhlasíte s týmto straníckym klientelizmom ako Brno. Ten posvätila aj pani predsedníčka vlády a dokonca v priamom prenose. Kým najskôr sama hovorila o klientelizme, z jej slov následne po porade s pánom ministrom financií potvrdila, že je to síce klientelizmus, ale dobrý klientelizmus. A ten môže byť. Pani predsedníčka vlády pohrozila demisiou už viackrát. A bolo to aj v prípade Daňového úradu v Košiciach. Spomínam si, aj kvôli voľbe generálneho prokurátora. Prečo nepohrozí demisiou aj teraz, keď máme na stole problém eurovalu? Prečo to nespojí s vyslovením dôvery vláde? Aká je teda hodnota a hierarchia hodnôt pani predsedníčky vlády v kontexte týchto troch príkladov? A čo sa týka eurovalu, veď vládnete, tak to podporte. Všimol som si, že včera pán Sulík už viackrát povedal, že uvidí, ako to všetko ešte dopadne, ako to bude v Európe. Aj on a celá vláda Slovenskej republiky váha, nie je schopná rozhodnúť sa o tejto problematike rýchlo a jasne, a tým vrhá na Slovensko zlý obraz. Ak tak, pardon, v podstate ide o to, že aký bude mať potom neskôr Európska únia a vôbec my obraz v Európe. Bude náš názor ešte v Európskej únii vôbec akceptovaný? Ďakujem.
Brocka, Július, poslanec NR SR (2013-05-28):
Áno. Teraz vás poprosím, aby ste dali hlasovať o tom, že pridelíme návrh zákona v druhom čítaní na prerokovanie ústavnoprávnemu výboru, Výboru Národnej rady pre financie a rozpočet, Výboru Národnej rady pre obranu a bezpečnosť, Výboru Národnej rady pre ľudské práva a národnostné menšiny a Výboru Národnej rady pre sociálne veci s tým, že gestorským výborom bude výbor pre sociálne veci, a odporúčam, aby výbory, ktorým bude návrh zákona pridelený, ho prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade. Pán predseda, nech sa páči, dajte hlasovať o tomto návrhu.
Jurinová, Erika, podpredsedníčka NR SR (2015-10-30):
Bez diskusie, prosím vás, nechajte dopovedať záverečné slovo.
Laurenčík, Milan, podpredseda NR SR (2020-04-23):
Ďalším písomne prihláseným je pán poslanec Peter Pollák. Pripraví sa pán poslanec Richard Vašečka. Nech sa páči, pán poslanec, máte slovo.
Mazurek, Milan, poslanec NR SR (2021-11-12):
Pre mňa je najviac signifikantným javom to, že táto fašistická svoloč musí klamať, aby tieto svoje trápne nedemokratické a totalitné opatrenia zaviedla. V lete sme tu boli dva dni na mimoriadnej schôdzi, kedy nám táto vláda, táto fašistická svoloč hovorila, že musíme prijať apartheidový zákon, aby mohla byť v jeseni a v zime otvorená ekonomika. Je jeseň a táto fašistická svoloč nám hovorí, že musíme prijať ešte tvrdší a prísnejší apartheidový zákon, aby mohla byť otvorená ekonomika. Neprídete si trochu ako debili? Rozumiete. Pretože... (Prerušenie vystúpenia predsedajúcim.)
Cmorej, Peter, poslanec NR SR (2022-03-24):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Číž, Miroslav, podpredseda NR SR (2015-06-26):
Pán poslanec Chren.
Blanár, Juraj, podpredseda NR SR (2022-05-25):
S faktickou poznámkou pán poslanec Štefan Kuffa.
Šimečka, Michal, podpredseda NR SR (2024-01-24):
Pani poslankyňa Nash.
P. Hrušovský, podpredseda NR SR: (2002-01-30):
P. Hamžík, poslanec: Môžeme.
Laššáková, Jana, podpredsedníčka NR SR (2014-06-25):
Príjemné dobré ráno, vážené panie poslankyne, páni poslanci, otváram druhý rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Jaroslav Demian, Mikuláš Dzurinda, Mikuláš Huba, Tibor Lebocký, Mojmír Mamojka, Emília Müllerová, Richard Raši, Richard Sulík a Jana Žitňanská. Na zahraničnej pracovnej ceste je poslanec Martin Fronc. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 970). Poprosím vás, pani ministerka Zuzana Zvolenská, aby ste zaujali miesto určené pre navrhovateľov, pán spoločný spravodajca Jozef Ježík už zaujal miesto určené pre spravodajcov, do rozpravy je ústne, sú ústne prihlásení poslanci Eva Horváthová, Alojz Hlina a Viliam Novotný. Nech sa páči, pani poslankyňa Horváthová, máte slovo a pripraví sa pán poslanec Alojz Hlina. (Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 970.)
P. Paška, predseda NR SR: (2007-09-11):
Konštatujem, že sme postúpili návrh zákona do druhého čítania. Ešte ďalej výbory a lehoty.
Kazda, Radovan, poslanec NR SR (2022-03-17):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886). V súlade s § 73 ods. 1 zákona o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárske záležitosti, výbor pre sociálne veci, výbor pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Bagačka, Michal, poslanec NR SR (2014-07-01):
Ďakujem. Pán predseda, dajte, prosím, hlasovať o zákone ako celku s odporúčaním gestorského výboru schváliť.
Mihál, Jozef, podpredseda vlády a minister práce, sociálnych vecí a rodiny SR (2011-05-19):
Ďakujem, pán predsedajúci. Pán podpredseda, vážené panie poslankyne, vážení páni poslanci, milí hostia, dovoľte uviesť vládny návrh zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov. Vládny návrh zákona upravuje poskytovanie vianočného príspevku v závislosti od konkrétnej sumy dôchodku s cieľom odstrániť doterajšie pásmové rozpätia viazané na sumu dôchodku, pri ktorých sa určuje diferencovaná pevná suma vianočného príspevku. Navrhovanou úpravou sa predchádza situáciám, pri ktorých sa vianočný príspevok neposkytoval alebo sa poskytol v nižšej sume z dôvodu, že suma dôchodku v zanedbateľnej miere presiahla pásmové rozpätie určené na samotné poskytovanie vianočného príspevku alebo na jeho poskytnutie vo vyššej sume. Navrhuje sa pritom previazať výpočet vianočného príspevku s výškou životného minima pre jednu plnoletú fyzickú osobu tak, aby bola suma vianočného príspevku v prípade nízkych dôchodkov, t. j. dôchodkov do sumy životného minima, konštantná, a to konkrétne 66 eur a 39 centov, a so zvyšujúcou sumou dôchodku sa postupne, lineárne znižovala podľa vzorca, ktorý je uvedený v prílohe zákona, s tým, že hranica na samotné poskytnutie vianočného príspevku sa navrhuje určiť vo výške 60 % priemernej mesačnej mzdy v hospodárstve Slovenskej republiky. Ďakujem za pozornosť a za podporu tohto návrhu.
Kazda, Radovan, poslanec NR SR (2021-10-21):
Ďakujem. Ja som chcel možno len teda poďakovať. Tú štúdiu si určite veľmi rád pozriem. Preto som položil túto otázku, lebo vlastne táto štúdia bola uvádzaná od ministerstva životného prostredia vlastne ako, jej vypracovanie vzniklo na základe teda toho podnetu tej odbornej verejnosti a na základe nej vlastne malo ministerstvo následne posúdiť tú vyhlášku teda v tých sporných opatreniach, že niektoré obce, teda že niektoré nádoby, ktoré sú neupravené, musia mať vyššiu frekvenciu vývozu, a tie, ktoré sú upravené, majú mať nižšiu, čo spôsobilo následne obrovské aplikačné problémy obciam. Takže ďakujem. Chcel som len poznamenať, vlastne nemám otázku, lebo... (Prerušenie vystúpenia ministrom životného prostredia.)
Číž, Miroslav, poslanec NR SR (2013-12-06):
Ďakujem. Vážený pán kolega, nepochybne s tvojimi vystúpeniami sa dá komunikovať. Takže dovolím si zaujať také malé stanovisko. Vieš, pripadá mi toto tvoje vystúpenie aj v kontexte s vystúpením pána Solymosa ako zúfalo jednostranné. Mne to pripadá, že MOST – HÍD zastupuje len tých tvojich 10 % podnikateľov, pričom tých 90 %, ktorí teda nevedia podnikať, tak v podstate tvoju stranu nezaujíma, pretože si nehovoril o potrebách tých 90 %, o tom, že štát potrebuje nejaké peniaze na zabezpečenie nevyhnutného rozsahu služieb. Aj tí zamestnanci, v tom podniku, ktorý neprodukuje zisk, chodia do školy, vzdelávajú sa, majú deti. Z nich možno potom sú niektorí nezamestnaní a štát im musí platiť primerané dávky. Takže nerozumiem absolútne tomuto neoliberálnemu konceptu, ktorý sa o tomto pri takom vnímaní objavuje. Čo tieňová ekonomika, s ktorou sa veľmi ťažko bojuje? A je to boj nikdy nevyhrateľný úplne, zdá sa. Má byť len o tom, do akej miery potlačíme jej prejavy. A tie prostriedky sú, samozrejme, zložité. A problém regulácie právnej vždy je taký, že nepostihneš každý konkrétny vizuálny prípad toho podnikateľa, ale pravdepodobne hovorili v danom prípade o licenciách len a akejsi minimálnej dani právnických osôb. No ja osobne si myslím, že tam trošku cítim aj tú daň z majetku. Predsa tá firma niečo stojí. Nikto z nás sa ma nepýta, keď platím daň za záhradu, ktorú mám, či z nej mám úžitok a či mi niečo produkuje. A v celkovom kontexte, nie vytrhnuté z kontextu potom má význam, aby štát pozrel na znepokojujúci jav, že pomaly 60 % spoločností rôzneho typu a štatisticky vykázaných... (Prerušenie vystúpenia časomerom.)
Laurenčík, Milan, podpredseda NR SR (2020-09-17):
Ďakujem. Na vaše vystúpenie je jedna faktická poznámka. Pán poslanec Patrick Linhart.
Pčolinský, Peter, podpredseda NR SR (2023-02-08):
Pán poslanec Borguľa, poslednýkrát vás upozorňujem.
M. Hort, podpredseda NR SR: (2008-09-10):
Otváram týmto všeobecnú rozpravu. Konštatujem, že som do rozpravy nedostal žiadnu písomnú prihlášku, a tak sa pýtam, či sa chce niekto do rozpravy k tomuto vládnemu návrhu zákona prihlásiť ústne. Hlási sa pán poslanec Tomáš Galbavý. Prosím vás, zaregistrujete pána poslanca Galbavého. (Ruch v sále.) Ďakujem pekne. Hlási sa ešte niekto iný do rozpravy? Nie. Uzatváram možnosť prihlásiť sa do rozpravy a slovo má pán poslanec Galbavý. Nech sa páči. (Ruch v sále.) Pán poslanec Galbavý sťahuje možnosť vystúpenia v rozprave, bol jediný. Vyhlasujem rozpravu za skončenú a prerušujem rokovanie o tomto bode programu. Budeme pokračovať hlasovaním o 11.00 hodine. Teraz pristúpime k ďalšiemu návrhu vládneho zákona z dielne pána ministra a to je vládny návrh zákona o Audiovizuálnom fonde a o zmene a doplnení niektorých zákonov . Dostali ste ho ako tlač 702 a návrh na jeho pridelenie na prerokovanie výborom je v rozhodnutí č. 720. Prosím vás, pán minister, aby ste aj tento vládny návrh zákona uviedli, nech sa páči.
Danko, Andrej, predseda NR SR (2019-09-13):
Je všeobecný súhlas? (Súhlasná reakcia z pléna.) Áno. Keďže je súhlas, pokračujeme hlasovaním v prvom čítaní o vládnom návrhu zákona o výkone rozhodnutia a zaistení majetku a správe zaisteného majetku (tlač 1518), bod 32 schváleného programu. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Irén Sárközy, aby uviedla hlasovanie. (Hlasovanie o vládnom návrhu zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov , tlač 1518.)
Viskupič, Jozef, poslanec NR SR (2015-09-16):
Ďakujem. Rozhodne by som si nedovolil zdevalvovať proces, ktorý sme alebo teda uznesenie, ktoré sme prijali v júni. Hovoril som o tom, že téma sa niekde posunula, a myslím si, že je aj na nás – či už vládnych, alebo opozičných politikoch, aby sme sa za tie štyri mesiace pozreli na to, akým spôsobom sa tá debata vyvíja, či už vnútropoliticky alebo zahraničnopoliticky. A mám pocit, že naše uznesenie z júna celkom nepadlo na úrodnú pôdu najmä tam, kde padnúť malo, a my sa budúci pondelok alebo utorok asi stretneme s tým, že našu vôľu alebo vôľu tohto zákonodarného zboru bude chcieť niekto pretlačiť silou. Preto sa venujú jednotlivé body návrhu toho uznesenia aj tomu, že ak máme právo čosi do tejto otázky povedať, tak je to jedine takto, čiže predložením uznesenia. A tam hovoríme o tom, čo by situáciu reálne riešilo a odmietame tie kvóty, pretože mne sa to zdá ako politický kameň úrazu, ktorý iba a len stavia nejaký vzdušný zámok, že toto riešením je. Kvóty riešením nie sú, tie body, ktoré som navrhol, podľa mňa riešením sú.
M. Číž, podpredseda NR SR: (2008-07-01):
V zmysle rokovacieho poriadku sa o slovo prihlásil pán podpredseda  Hort, potom vystúpi pán poslanec Mikuš.
Matovič, Igor, poslanec NR SR (2024-01-16):
Ďakujem, že si upozornil na to, akým dvojitým metrom, doslova kilometrom meria súčasná vládna koalícia, ako sa správa k opozičným poslancom a ako sa správa sama k sebe. Ono zrejme tá podobnosť nie je len v iniciálach, lebo istý známy mysliteľ, ako ho tu prezentovali, Pavol Paška, on mal svoje iniciály PP a ten sa vyjadril: Vyhraj voľby, môžeš všetko. A dnes Národnú radu tiež vedie jeden, ktorý má iniciály PP a presne v duchu mysliteľa Pašku sa správa. Vyhraj voľby, môžeš všetko. Samozrejme, pred dôchodkyňami sa hrá na cukrového, ale keď má zastávať zásadu, že je tu prvý medzi rovnými a má správať úplne rovnako k opozičným poslancom jako ku koaličným poslancom, tak zrazu hrá presne tú politiku našich ľudí. O tomto boli plné námestia v roku 2018, o tomto de facto bolo aj všetko, čo bolo po vražde Jána a Martiny, kde Peter Pellegrini, PP, prišiel ako ten nový mysliteľ, ktorý zabezpečí spravodlivosť a zabezpečí, aby sme si boli pred zákonom rovní. Áno, aj rokovací poriadok je zákon a Peter Pellegrini arogantný, vulgárnym spôsobom tu ako prezidentský kandidát šliape po zákone, lebo hovorí, že zákon platí len v prípade opozičných poslancov, ale v prípade koaličných bez problémov si ako alibisticky dal hlasovať, odhlasujú, že tam to už zrazu neplatí. Takže Peter Pellegrini sa vyžíva v buzerácii opozičných poslancov a Peter Pellegrini sa správa ako veľmi priateľsky k svojim vlastným. Keď vlastní zlyhajú, to sa prehliadne, keď opoziční zlyhajú, z toho je problém. (Potlesk.)
Glváč, Martin, podpredseda NR SR (2019-06-25):
Pán poslanec Martinák, nech sa páči.
Danko, Andrej, predseda NR SR (2018-06-14):
Prerušujem rokovanie o tomto bode programu. Pristúpime k druhému čítaniu návrhu poslancov Národnej rady Slovenskej republiky Evy Smolíkovej, Štefana Zelníka, Tibora Bernaťáka, Jaroslava Pašku na vydanie zákona, ktorým sa mení a dopĺňa zákon č. 245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 965, spoločná správa výborov má tlač 965a. Dávam slovo poslankyni Smolíkovej, aby návrh zákona odôvodnila.
Krajčír, Ľuboš, poslanec NR SR (2021-02-25):
Pani kolegyňa, súhlasím s vami. Naozaj hľadajme riešenia, aby sme nemuseli už tento núdzový stav naďalej opätovne predlžovať, ale momentálne teraz my inú možnosť nemáme, ani nepoznáme. Nápor v nemocniciach je tak veľký, že už naozaj prijímajú ľudí len v absolútne kritickom stave. Pre mňa sú tiež niektoré, tak ako vy ste správne spomenuli, obmedzenia trošku scestné, aby som ja mohol ísť s negatívnym testom na prechádzku do iného okresu, síce tam človek nemôže na nejakej svojej chalupe prespať, ale vo svojom okrese môžem ísť bez testu von na prechádzku. To znamená, že my si to tu vieme, ja neviem, ja pôjdem z Bratislavy na Oravu jeden deň, hej, na otočku, ja tam môžem sa nakaziť od niekoho, kto tam viac-menej môže ísť von s tým pozitívnym testom. Toto sú pre mňa také trošku zvláštne veci. A tak ako bol núdzový stav v iných krajinách, pozrime sa napríklad v Taliansku, kde doslova vypli krajinu a postupne sa z toho dostali a dnes, áno, správne hovoria niektorí kolegovia, už otvárajú tie prevádzky. Tak toto si myslím, že by bola tiež v momentálnej situácii jediná cesta. A kolegovia z opozície tomu vôbec nenapomáhajú presne týmto podnecovaním, nenosiť rúška a nič sa nedeje, lebo naozaj situácia, povedzme si na rovinu, je veľmi, veľmi zlá.
Hort, Milan, podpredseda NR SR (2011-10-11):
Pani poslankyňa Natália Blahová, nech sa páči.
Hrnčiar, Andrej, podpredseda NR SR (2018-09-20):
Máte záujem o doplňujúcu otázku, pani poslankyňa Verešová? Nie. Pán poslanec Martin Klus sa pýta ministra zahraničných vecí a európskych záležitostí Slovenskej republiky Miroslava Lajčáka: „Vážený pán minister, v súvislosti s aktuálnym ukončením...“ takže som si splnil svoju povinnosť, ale vyčerpali sme hodinu otázok. Vyhlasujem; a už je tu pán podpredseda Glváč, takže sa bude pokračovať interpeláciami. (Striedanie predsedajúcich schôdze.)
Pavelka, Radoslav, poslanec NR SR (2019-05-14):
Ďakujem pekne. Tu by som chcel len pripomenúť, že pri zverejňovaní kvality tejto vody je dôležité povedať to, že toto nebude mať žiadne nejaké zvýšené náklady pre dodávateľa, pretože on tieto, túto kvalitu vody musí tak či tak riešiť a musí ju tak či tak mať. Čiže nebude to znamenať nič pre neho navyše. Ďalšia vec, ktorú treba pripomenúť, je to, že ako užívateľ vody a používateľ, ktorý je každý z nás, by sme mali mať naozaj toto právo vedieť. A treba oceniť v tomto návrhu alebo teda robili sme to tak, že aby to nebolo nejak posielané ľuďom, aby nevznikali nejaké ďalšie náklady pre dodávateľa a teda aj pri ochrane životného prostredia, že je možnosť na dodávateľovi ako, aby si určil, akým spôsobom chce informovať. Čiže napríklad to kľudne môže byť vo forme, respektíve vo faktúre, ktorá je posielaná buď elektronicky, kde kľudne táto informácia môže byť zverejňovaná, a týmto sa vlastne naplní litera zákona, ktorú chceme takto upraviť. A teda ľudia si budú môcť na základe tohto pozrieť, aká je ich kvalita vody, respektíve ak tomu nebudú rozumieť, čo asi väčšina z vás nerozumie, môžete toto kľudne zaniesť odborníkovi z tejto oblasti, ktorý bude mať relevantný doklad pred sebou. Na základe toho sa bude môcť k tomu vyjadriť a tým pádom môžme aj predchádzať možno dlhodobému dodávaniu nekvalitnej vody. Ďakujem pekne.
Brocka, Július, poslanec NR SR (2014-06-06):
Pán predseda, v rozprave nepadol žiaden procedurálny návrh. (Zaznievanie gongu.) Dajte, prosím, hlasovať, že Národná rada prerokuje predložený návrh zákona v druhom čítaní.
Laurenčík, Milan, podpredseda NR SR (2021-05-27):
Pán poslanec Milan Kuriak s faktickou poznámkou.
Jurinová, Erika, podpredsedníčka NR SR (2014-06-27):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pani navrhovateľka, chcete sa vyjadriť? (Reakcia navrhovateľky.) Chýba nám spravodajca k nasledujúcemu zákonu, nemáme... (Reakcia z pléna.) Ku všetkým.
Bugár, Béla, podpredseda NR SR (2011-03-25):
Pán poslanec Kolesík.
Čaplovič, Dušan, minister školstva, vedy, výskumu a športu SR (2013-12-12):
Vážená pani predsedajúca, kolegyne, kolegovia, pani poslankyne, páni poslanci, vážený pán poslanec, pracovné stretnutie k téme „Hupsov šlabikár Lipka“, ako vy dobre viete, sa uskutočnilo v utorok, teda pred dvoma dňami na pôde Ministerstva školstva, vedy, výskumu a športu Slovenskej republiky. Osobne ma potešilo, že vy ste ako pán poslanec sa zúčastnili tohto rokovania a prispeli svojim konštruktívnym prístupom k pozitívnym odporúčaniam. Sú tam alternatívy a odporúčania tohto rokovania a zúčastnilo sa toho podľa prezenčnej listiny, ktorú mám k dispozícii, 22 ľudí. Boli tam aj zástupcovia médií, ale samozrejme boli tam predovšetkým rodičia a opakujem znovu, rodičia, zástupcovia škôl, majitelia tej firmy AITEC a autori tohto šlabikára a plus pracovníci nášho rezortu. Ja som v tom čase bol na kurikulárnej rade. Keďže si samozrejme, pán poslanec, rozhodnutie v tejto záležitosti vyžaduje mimoriadnu zodpovednosť a citlivý prístup, nerád by som sa samozrejme unáhlil a ešte ani nemám tie výsledky. Musím ich dostať v písomnej podobe, tie návrhy, tie dve alternatívy, o ktorých sa mám rozhodnúť na stole; ale chcem vám s plnou vážnosťou povedať a súčasne vás aj ubezpečiť, že s predloženými odporúčaniami, ktoré vzišli z pracovného stretnutia, sa budem naozaj zodpovedne zaoberať a venovať im náležitú pozornosť a osobitne aj ja, keď poznáte môj osobný názor k tomu, ale musím rešpektovať aj iné stanoviská a odborné stanoviská, ktoré tam odzneli a ktoré vytvorili nejaký spôsob i z tých dvoch odporúčaní, o ktorých sa budem rozhodovať, ale všetky budú v podstate radikálne, jeden radikálnejšie, druhý menej radikálne riešiť tento problém. Nateraz však môžem k predmetnej veci povedať iba toľko, že budem plne rešpektovať, a opakujem to znovu aj verejne na pôde parlamentu, názory odbornej, pedagogickej a predovšetkým aj rodičovskej verejnosti a osobitne aj preto, že jedná sa o deti v prvom ročníku základnej školy, kde, si myslím ja osobne, naozaj treba pripravovať šlabikáre a iné učebnice tak, aby boli nielen prístupné, ale aby boli, zohľadňovali vek týchto detí, hlavne na prvom stupni základných škôl osobitne. Je to citlivá otázka a chcem vám tiež, pán poslanec, aj verejne povedať, že o konečnom rozhodnutí, ktoré prijmem, budem informovať verejnosť, ale zrejme ho prijmem ešte do vianočných sviatkov. Toľkoto z mojej strany.
Jasaň, Viliam, poslanec NR SR (2014-10-14):
Ďakujem pekne, pán predseda. Vážený pán predseda, pán minister, kolegyne, kolegovia. V súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k vládnemu návrhu zákona, ktorý je uvedený pod tlačou 1212. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s vaším rozhodnutím navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný vládny návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Všetko, pán predseda, prosím, otvorte rozpravu.
Jurinová, Erika, podpredsedníčka NR SR (2012-06-29):
Pán poslanec Kuffa.
F. Mikloško, poslanec: (2002-02-08):
J. Migaš, predseda NR SR: Panie poslankyne, páni poslanci, prezentujme sa a hlasujme o procedurálnom návrhu, ktorý predniesol pán poslanec Mikloško. Hlasujeme. Hlasujeme o procedurálnom návrhu pána poslanca Mikloška. (Hlasovanie.) Prítomných je 66 poslancov. Málo, čiže dám o tomto návrhu neskôr hlasovať. Teraz, pán poslanec Mesiarik, máte, pán poslanec Mesiarik, nech sa páči. Pán poslanec Mikloško, nech sa páči.
Grausová, Natália, poslankyňa NR SR (2016-06-15):
Ďakujem. Zarezonoval mi tam opäť posunutie veku odchodu do dôchodku. Opakujem, že posunutie veku, zvyšovanie veku odchodu do dôchodku pre nás, pre slovenských občanov je zločin na týchto občanoch. Pretože demografická kríza, ktorá v budúcnosti sa bude ešte zhoršovať, sa dá vyriešiť oveľa lepším spôsobom a účinnejším spôsobom. Čiže dnes je potrebné u nás zvyšovať vek odchodu do dôchodku. Naši ľudia sú prepracovaní, zničení, na Slovensku to jednoducho nie je možné a ja kategoricky protestujem proti zvyšovaniu veku odchodu do dôchodku na Slovensku. Hlavne u žien by som ho dokonca znížila. Ďakujem.
Sulík, Richard, predseda NR SR (2011-06-02):
Poprosím kľud v miestnosti, páni. Nech sa páči, pokračujte.
T. Cabaj, podpredseda NR SR: (2009-12-08):
Dávam teraz slovo spravodajkyni, ktorú určil gestorský výbor pre zdravotníctvo, pani poslankyni Darine Gabániovej, aby predniesla spravodajskú informáciu.
Ďuriš Nicholsonová, Lucia, podpredsedníčka NR SR (2017-02-08):
Pán poslanec Uhrík.
Grausová, Natália, poslankyňa NR SR (2018-05-29):
Ďakujem pekne za slovo. Ja ti ďakujem, pán kolega Martin Beluský, aj za to, že si sa vrátil do histórie, ktorá bola zločineckou históriou, ktorá bola obrovskou tragédiou, hovorím o nešťastí v roku 1917, ktoré sa stalo v bývalom Rusku, v neskoršom Sovietskom zväze. Áno, masový vrah Lenin a jeho prisluhovači, jeho komplici a vrátane, konkrétne komisárka Saša Kolontajnová zaviedla tento zákon o tých potratoch, bolo to naozaj zhubné a sami potom boľševici videli, že je to, že sa im to neosvedčilo, tak preto tento zákon jednoducho zrušili. A chcem ti za to teda poďakovať. Ešte, pardon, prepáčte, ešte mám chvíľu času a chcela som sa prihovoriť aj poslancom z SaS, liberálom, ktorí len prednedávnom, myslím si, že to bolo v piatok alebo vo štvrtok, predkladali zákon o komunistickom a fašistickom, jednoducho o odsúdení zločinov komunizmu a fašizmu, neviem, či tým mysleli aj boľševizmus v Sovietskom zväze, ale naozaj keď oni odsudzujú tieto, tieto totalitné režimy, tak nech si uvedomia, že vlastne odtiaľ pochádza zabíjanie nenarodených detí. Práve tam je tá kolíska. Ďakujem.
Bugár, Béla, podpredseda NR SR (2018-02-08):
Ďakujem pekne. Ale najprv dám slovo ešte pánovi spravodajcovi, až potom otvorím rozpravu, a to pánovi poslancovi Dostálovi z gestorského ústavnoprávneho výboru. Nech sa páči.
Matovič, Igor, poslanec NR SR (2016-04-19):
Keď som hľadal... Pani Vaľová, nie ja mám diagnózu, ale vy máte diagnózu (reakcia z pléna). Teraz ste to povedali dobre. Viete čo? Ja keď naozaj si predstavujem ženu ako antipríklad ženy, tak akože vždy sa mi zjavíte vy. Prepáčte. A už by ste s tým mohli prestať, vykrikovať tu po druhých poslancoch. Je to neslušné a očakávam to aj od vedenia parlamentu, aby zabezpečili, aby pani Vaľová tu nevykrikovala po druhých poslancoch. (Reakcie z pléna. Prerušenie vystúpenia predsedajúcim.)
Osuský, Peter, poslanec NR SR (2017-05-18):
Ďakujem pekne, pán predseda. Onehdá sme tu, milí kolegovia, a to teda treba uznať, to ste dokonca podporili, zrušili nevyberané a pomerne nezmyselné pokuty za nehlásenie pobytu nad 90 dní, o ktorých mi už, keď som to prvýkrát neúspešne vtedy prekladal, povedal minister Kaliňák skorej tak súkromne mimo mikrofón, ale však my to nevyberáme. Čo bola pravda, ale pýtal som sa ho, načo máme takú normu, ktorú nerealizujeme. Teraz sme nevyberali toto, ale strojíme sa vyberať. Viete, keď novinár napíše Veľká Británia, je to vážne delikt, ako vidíme. Predstavte si, že by niekto v súvislosti s rokovaním o brexite si dovolil básnicky obrat. Iste väčšina z vás vie, že Albión je starý názov toho, čomu dnes hovoríme Spojené kráľovstvo a priľahlé farnosti. A predstavte si, že by napísal vetu: „Prognózy hmlistého Albiónu po brexite budú ešte hmlistejšie.“ No ak je za Veľkú Britániu pokuta, tak by toho novinára a komentátora mali pri použití slova Albión vyviesť na dvor redakcie a tam ho samopalom skosiť, lebo to už je donebavolajúce. Uznáte, milí priatelia zo všetkých, ktorí tu sedia, že hádam nie je strašným zločinom zrušiť kauzu Dzurindovej vlády v tomto bode.
Danko, Andrej, podpredseda NR SR (2024-06-11):
Ďakujem. Prerušujem rokovanie o tomto bode programu. Pristúpime k druhému čítaniu návrhu na vyslovenie súhlasu Národnej rady Slovenskej republiky s komplexnou dohodou o leteckej doprave medzi členskými štátmi Združenia národov juhovýchodnej Ázie a Európskou úniou a jej členskými štátmi. Návrh vlády je uverejnený ako tlač 288. Návrh vlády odôvodní minister dopravy Slovenskej republiky Jozef Ráž. Prosím ho, aby sa ujal slova. (Rokovanie o návrhu uznesenia k návrhu na vyslovenie súhlasu Národnej rady Slovenskej republiky s Komplexnou dohodou o leteckej doprave medzi členskými štátmi Združenia národov Juhovýchodnej Ázie a Európskou úniou a jej členskými štátmi , tlač 288.)
Kaník, Ľudovít, poslanec NR SR (2010-12-14):
Keďže sme hlasovali o pozmeňujúcich návrhoch zo spoločnej správy aj o pripomienkach z rozpravy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Grendel, Gábor, podpredseda NR SR (2022-12-21):
Kolegovia, chcem vás informovať, že čakáme na podklady z finančného výboru a z tohto dôvodu vás ešte poprosím o 10 minút strpenia. (Prestávka.)
Dostál, Ondrej, poslanec NR SR (2024-06-21):
Vážený pán predseda správnej rady, vážený pán podpredseda Národnej rady, kolegyne, kolegovia, dnes je to už štvrtá správa o činnosti verejnej inštitúcie, o ktorej v Národnej rade rokujeme. A tie predchádzajúce tri inštitúcie dohliadajú na veci, ktoré sa týkajú aktuálneho fungovania štátu, či už pri hospodárení, alebo dodržiavaní zákonov, ako je to v prípade NKÚ, alebo, alebo teda pri správe pozemkov, ako je to pri Slovenskom pozemkovom fonde, alebo pri regulácii vysielateľov, ako je to v prípade Rady pre mediálne služby, tak Ústav pamäti národa sa nevenuje témam aktuálnym, ale hľadí do minulosti. Napriek tomu si myslím, že je to dôležité, je to dôležité pre súčasnosť aj pre budúcnosť. Pred pár dňami sme si pripomenuli 18. výročie tragickej smrti iniciátora vzniku Ústavu pamäti národa a jeho zakladateľa a prvého predsedu správnej rady Jána Langoša. A Ján Langoš má na svojom štíte mnoho dôležitých vecí, aj ktoré sa týkajú aktuálnej politiky, prechodu z komunistickej totality k demokracii, vysporiadania sa so Štátnou bezpečnosťou, boja o udržanie demokracie v 90. rokoch, disentu ešte aj pred novembrom ´89 a úsilia o slobodnú spoločnosť, ktoré sa tiahlo celým jeho životom. Napokon aj zákon o slobodnom prístupe k informáciám, o ktorom sme už diskutovali na tejto schôdzi a budeme diskutovať aj v septembri. A, ale teda jeden z jeho najvýraznejších odkazov je práve existencia Ústavu pamäti národa ako inštitúcie, ktorá skúma neslobodnú časť našej, našej minulosti, obdobie neslobody, ktoré na Slovensku špecificky, nie, nie sme v tom jediní, ale má aj tú fašistickú zložku, aj tú, aj tú komunistickú zložku. Neraz sa k nim pristupuje nerovnakým spôsobom. A je dobré, že máme inštitúciu, ktorá to neoddeľuje, ale ktorá oba totalitné režimy, obe obdobia neslobody skúma, dokumentuje a buduje pamäť národa týkajúcu sa obdobia neslobody a aj aktívne smerom, smerom k verejnosti sa snaží pripomínať, čo sa dialo. Tak chcem sa poďakovať Ústavu pamäti národa za tú robotu, ktorú robí a ktorú robí, robí dlhodobo. Napriek tomu, že nejde tam o šetrenie verejných financií, na ktoré by nás mohol naviesť Najvyšší kontrolný úrad, keby sme dôslednejšie rešpektovali jeho odporúčania. Môže sa to zdať také málo praktické, ale myslím si, že je to veľmi dôležité. Je to veľmi dôležité z hľadiska kultúry, z hľadiska, z hľadiska vzdelania aj z hľadiska budúcnosti celej krajiny. Takže za mňa ďakujem.
Bugár, Béla, podpredseda NR SR (2016-04-21):
Pán poslanec Pčolinský.
Šeliga, Juraj, podpredseda NR SR (2021-05-04):
Ďakujem pekne. Otváram rozpravu. Nedostal som žiadnu písomnú prihlášku. Pýtam sa, či sa hlási niekto ústne. Okrem pána navrhovateľa, samozrejme. Nie? Ďakujem, vyhlasujem možnosť za skončenú. Nech sa páči.
Hrušovský, Pavol, podpredseda NR SR (2011-06-17):
Pán predseda, pán predseda poslaneckého klubu Paška bol k tomuto bodu... (Reakcia poslanca.) Nech sa páči.
M. Hort, podpredseda NR SR: (2008-04-08):
Takže prerušujem v tejto chvíli rozpravu k tomuto návrhu zákona s tým, že zajtra o 9.00 hodine budeme pokračovať v prerušenom vystúpení pána poslanca Pavla Freša a potom v zmysle poradia prihlásených do rozpravy ústne bude vystupovať ďalší, pán poslanec Ján Kvorka. Prajem vám všetkým príjemnú dobrú noc, do rána o 9.00 hodine dovidenia. (Prerušenie rokovania o 19.01 hodine.)
Hrnčiar, Andrej, podpredseda NR SR (2018-09-18):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Milanovi Uhríkovi.
Pellegrini, Peter, predseda NR SR (2015-11-18):
Prezentujme sa a hlasujme o postúpení zákona do tretieho čítania ihneď. (Hlasovanie.) Prítomných 125 poslancov, za hlasovalo 100, zdržalo sa 24 poslancov, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem rozpravu za skončenú.
Danko, Andrej, predseda NR SR (2018-02-08):
Pán poslanec Galek.
Glváč, Martin, podpredseda NR SR (2017-05-17):
Písomne?
Jurinová, Erika, podpredsedníčka NR SR (2014-11-26):
Dávam slovo ďalšiemu prihlásenému rečníkovi pánovi poslancovi Miroslavovi Beblavému.
P. Hrušovský, predseda NR SR: (2004-06-17):
(Hlasovanie.) 127 prítomných, 126 za, 1 sa zdržal. Návrh sme schválili. Poprosím teraz pána poslanca Ondrejku, aby z poverenia ústavnoprávneho výboru predložil návrhy k prerokúvanému vládnemu návrhu zákona, ktorým sa mení a dopĺňa zákon č. 385/2000 Z. z. a zákon č. 154/2001 Z. z. (tlač 718) Nech sa páči, pán poslanec Ondrejka. (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov , tlač 718.) V. Ondrejka, poslanec: V rozprave nevystúpil ani jeden poslanec. Preto, pán predseda, prosím vás, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Pellegrini, Peter, predseda NR SR (2024-01-16):
Pán poslanec Pollák.
Pročko, Jozef, poslanec NR SR (2024-05-14):
Ďakujem. No, pípla mi esemeska teraz presne pred chvíľou, že, Jožo, sledujem vás, povedz Takáčovi, že on klame. Môj otec vyčistil porast, aby mohol mať lúku, za dva mesiace. Dal si žiadosť a dovolili mu to, lebo tam mal náletovú plochu, nikto mu nerobil problémy. Pán Takáč, ja si nedovolím povedať, že klamete, ale hovorím, že zavádzate, pretože žiadne roky, to je, to je, to je absolútne zavádzajúce. A ja som už hovoril ten príklad tam u nás hore z Ábelovej, kde si naozaj vyčistil niekoľko hektárov, hektárov podnikateľ, urobil tam krásne podmienky. Viete, to sú také tie vaše populistické mantry o tom, že všetci vinohradníci a všetci poľnohospodári to vítajú. Ešte raz opakujem, keď chce niekto si vyčistiť plochu na poľnohospodárske účely, tak si ju vyčistí a nerobí mu nikto žiadne problémy. Naj... toto všetci ste si, toto ste si osvojili všetci, niekto vám tam poradil, aby ste toto rozprávali, že vlastne my to chceme robiť preto, aby sme pomohli poľnohospodárom. Takže už dávate aj vyššiu, vyšší taký bonus na medvede, lebo najprv to bolo, aby sme zbadali medveďa, ktorý je skrytý v tých plochách, a teraz už dávame, že ideme aj čistiť tie plochy, aby sme pomohli poľnohospodárom. Ja budem vystupovať v rozprave, ale, pán minister, naozaj, keď si normálny človek dá žiadosť, aj ja som si tiež dal žiadosť na čistenie lúky, ktorú som vlastnil, tak mi to dovolili a mohol som to vyčistiť a trvalo tiež, pán minister, tri mesiace. Takže zavádzate.
Korčok, Ivan, minister zahraničných vecí a európskych záležitostí SR (2021-10-22):
Prepáčte, nemôžem to, pán poslanec, nechať tak, lebo ešte raz. Hovoria tu, zaznievajú tu veci, ktoré sú v rozpore s faktami. Ešte raz. Napísali ste mi list a ďakujete mi za odpoveď. Tak potom prečo hovoríte, že som vám nereagoval, veď sa skúsme normálne rozprávať. A po ďalšie, 18. 10., neviem, koľkáteho je dnes, ukončila generálna inšpekcia a ten list má dávno dotknutá občianka na stole, tak, prosím, nerobme z tohto žiadnu šou.
Bugár, Béla, podpredseda NR SR (2016-11-23):
Nech sa páči, prezentujme sa a hlasujme o návrhu zákona. (Hlasovanie.) Prítomných 146, za 104, proti 2, 40 sa zdržali hlasovania. Konštatujem, že sme schválili návrh novely zákona o dani z príjmov . Budeme pokračovať hlasovaním v druhom čítaní o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 329). Pán poslanec Ďurovčík, nech sa páči, ako spravodajca máte slovo. (Hlasovanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 329.)
P. Paška, predseda NR SR: (2009-02-05):
(Hlasovanie.) 135 prítomných, 71 za, 38 oproti, 24 sa zdržalo, 2 nehlasovali. Návrh sme postúpili do druhého čítania.
Laurenčík, Milan, podpredseda NR SR (2020-07-24):
Pán poslanec Peter Pčolinský.
Paška, Pavol, predseda NR SR (2013-09-18):
Pán poslanec Hlina.
Brixi, Otto, poslanec NR SR (2013-10-17):
Ďakujem pekne, pán predseda. Spoločná správa výborov Národnej rady o prerokovaní vládneho návrhu zákona bola schválená svojím uznesením ústavnoprávneho výboru č. 327 z 15. októbra tohto roku. Pán predseda, otvorte, prosím, rozpravu. Ďakujem pekne.
Blanár, Juraj, podpredseda NR SR (2021-09-30):
Pán poslanec Stanislav Mizík.
Galek, Karol, poslanec NR SR (2017-05-09):
Dobre. Teraz alebo v rámci?
Galek, Karol, poslanec NR SR (2022-11-10):
Pán Blanár, tak dobre ste začal a, no neviem. Spojili ste úplne nesúvisiace veci. Ja naozaj nemám pocit, že by to bola Európska únia alebo Európska komisia, ktorá vyvolala vojnu na Ukrajine. Ja si myslím, že naozaj je to to Rusko, že je to naozaj ten Putin, ktorý tam poslal tie tanky. Ale dobre, tomuto sa povenujú moji kolegovia. Ja by som sa chcel vyjadriť hlavne k tej prvej časti. S časťou sa dá súhlasiť, s časťou, bohužiaľ, nie, ale potvrdili ste vlastne aj tú moju výzvu alebo tú moju iniciatívu, že je naozaj potrebné vysvetľovať, vysvetľovať, vysvetľovať, ako reálne to funguje na tých trhoch a čo všetko je možné robiť. No a potom je tiež treba povedať, že nie všetky opatrenia v rámci Európskej únie sa dajú porovnávať. Každý štát má nejaké iné charakteristiky. Napríklad na Slovensku máme regulované ceny, čo v Čechách nemajú, v Rakúsku nemajú, oni už tohto roku museli práve v tomto smere významným spôsobom pomáhať a podporovať. Potom sú tam mnohé opatrenia, ktoré, áno, malo zaviesť ministerstvo financií a väčšinu z nich ste aj vymenovali. Takisto my sme 1. 10. 2021 predložili prvý súbor opatrení a v nich už boli také veci, ako elektrina z Gabčíkova pre verejný sektor, zníženie dépeháčky. Neskôr sme prišli s využitím envirofondu. Jednoducho veci, ktoré, áno, zablokoval Igor Matovič, ale súčasne ministerstvo hospodárstva veľa urobilo a robí. A to sú naozaj veci, ktoré sa odvíjajú napríklad od toho dočasného krízového rámca, ktorú, ktorý vydala Európska komisia ešte v marci tohto roka, na základe ktorej sú jednotlivé schémy pripravené, na čo nadväzuje aj tento zákon, s ktorým prišiel pán minister. Ale zopár opatrení, ktoré naozaj na Slovensku sú a ktoré sa nenachádzajú v žiadnej štatistike, lebo nie sú porovnateľné, elektrina pre domácnosti je zastropovaná, 61 eur, to, čo bolo v tomto roku. Lokálne zdroje. Každý si môže dneska postaviť lokálny zdroj prakticky bez nejakých výraznejších obmedzení. Máme plné zásobníky plynu. Máme prijatý zákon o stave núdze. Máme Mochovce, tretí blok, kde prebieha štiepna reakcia. Najnižšie poplatky za posledných päť rokov v... (Prerušenie vystúpenia časomerom.)
Suja, Miroslav, poslanec NR SR (2021-06-16):
Ďakujem za slovo, pán predsedajúci. Pani poslankyňa, ja vám ďakujem za vaše vystúpenie, za to zhrnutie. Len problém je v tom, že tu sa vláda aj koaliční poslanci tvária, že žiadna správa SIS nie je, a ja si myslím, že toto je prvý a najdôležitejší problém, ktorý nás trápi, a snažia sa tam nám podsúvať, napríklad ako Grendel, keď nastúpil, že sú to len nejaké spravodajské hry, ktoré sú bežné a tak, a tú správu, dá sa povedať, sa snažia, aby sme mali taký dojem, že nemusí byť pravdivá. Ale pozrime sa na druhú vec. Ani jeden z nich nevystúpil a nepovedal, že to, čo povedal riaditeľ SIS, nie je pravda. Doteraz, vážení kolegovia z koalície ani vláda alebo členovia vlády, ani jeden ste nepovedal, že to, čo povedal riaditeľ SIS, že nie je pravda. Prečo ste to nepovedal? Lebo pravda to je. Tak sa nám nesnažte posúvať, že sú to nejaké spravodajské hry, keď neviete dementovať základné veci, o ktorých vieme, že sú pravdivé. Viete, každý, kto poukázal na túto správu alebo na to, čo sa deje už aj mimo tej správy, tak sedí v base. Povedzte mi, kto nie je alebo koho neobvinili, koho nevykopli, každý, kto na to poukázal? Keby sa niečo také nedialo, tak títo ľudia nemajú vykopávané dvere, nie sú zavretí, nie sú stíhaní, a to len zato, že poukázali, že pracovná skupina, takzvaná, ktorá porušuje zákon, pácha trestnú činnosť a je vedená Matovičom, Mikulcom a Kolíkovou, alebo krytá, si môže robiť, čo chce. A toto je problém, vážení kolegovia. A ak si to budeme brať, že jedným uchom dnu a druhým von, tak to narastie do takých obludných rozmerov, že vás to dobehne všetkých a už sa to nebude dať zastaviť. Ja si myslím, že je najvyšší čas... (Prerušenie vystúpenia časomerom).
B. Bugár, podpredseda NR SR: (2005-06-28):
J. Banáš, poslanec: Ďakujem, pán predsedajúci. Ja som dnes ešte nereagoval, tak to je moja dnešná premiéra. Pán kolega, vy ste vedec a človek faktov. Máte mimoriadne svojráznu optiku. Pokiaľ viem, ste istý čas pôsobili v Spojených štátoch, a myslím, že na vás presne platí tá téza, že ak chceš z niekoho urobiť komunistu, tak ho pošli do Ameriky, a ak chceš z niekoho urobiť antikomunistu, pošli ho do Moskvy. Ja som napriek tomu, že som bol diplomat za starého režimu, tíško závidel dnes predpoludním vašej kolegyni pani Bollovej, ktorá tu menovala západné krajiny, ktoré navštívila. Ja som nebol ako diplomat nikde ani päť minút, ale bol som v Moskve a tam som počul za Brežneva taký vtip, ktorý možnože symbolizuje to, čo ste povedali. Mužík ide po námestí a skáče od radosti, lebo má na nohe jednu čižmu a ide oproti nemu cudzinec a hovorí mu: „Ty počúvaj, si sa zbláznil? Ty skáčeš od radosti a jednu čižmu si stratil!“ On hovorí: „Ako stratil! Ja som našiel!“ Takže toto je asi rôzny prístup vo vašej optike. Ja skôr sa prikláňam k tomu cudzincovi, ktorý bol z toho smutný, že ten mužík mal iba jednu čižmu. Ale vám sa zdal ten mužík byť veľmi šťastný. Ďakujem pekne.
P. Paška, predseda NR SR: (2006-10-17):
Prezentujeme sa a hlasujeme. (Hlasovanie.) Prítomných 143, za 141, zdržali sa 2. Konštatujem, že sme pridelili návrh zákona výborom, určili gestorský výbor, ako aj príslušné lehoty na jeho prerokovanie vo výboroch v druhom čítaní. Budeme pokračovať v prvom čítaní o vládnom návrhu zákona o tovare a technológiách dvojakého použitia a o zmene a doplnení niektorých zákonov (tlač 87). Hlasovanie uvedie spravodajca výboru pre hospodársku politiku pán poslanec Pavlis.